Мохьмад-Яраг1ис жимчу стагана тур даларан а шен къайле яра. Устаз Маккахь волчу хенахь 1аьрбойн баккхийчу шайхаша цуьнга аьлла дара хьан муршидашна юкъахь, ахь 1амош-кхиош хир ву хинволу воккха эвлаяъ. Иза вовза хала а хир дац хьуна. Цунна т1ехь догуш ша тайпа нур хир ду, цуьнан тидамаш, цо аьлларг бакъ а хир ду. Шен нийсарна юкъахь а к1орггерачу хааршца къаьсташ а хир ву иза. Цундела цхьа к1ант талла дагадеанера Мохьмад-Яраг1ина. Муршидаш 1амочу хьуьжара уллохь шовда дара долуш, цу шовдана гуо бехбора шайт1анаша, хи эца веанчун к1удал я кхабичу цигара ченаш еттара. Цу ьалхана дан х1ума доцуш бисинера мута1еламаш. Шен пайдаэцале хи хьаъалц дита дезаш хуьлура. И Мохьмад-Яраг1а ша а и жинийн болх буй хууш вара.